Arturo Alessandri Palma
Arturo Alessandri Palma var en chilensk politiker og Chiles præsident fra 1920 til 1925 og igen fra 1932 til 1938.
Palma lovede at indføre politiske reformer, men hans første præsidentperiode skæmmedes af militære massakrer på arbejderne i salpeterminerne i Nordchile i 1921 og 1925. I 1924 blev han afsat af officerer, der var utilfredse med de sociale forhold, men han vendte tilbage i 1925 og var samme år med til at sikre Chile en ny grundlov. Denne gjaldt indtil 1973 og gav Chile politisk stabilitet.